### 4.      Orientering om status på byggesagsområdet 2017

**Åbent**

Sagsnr.: 326-2017-28268       J.nr.: 02.34.00           Dokumentnr.:
326-2017-311953

**Sagstype**

Oreintering.

**Resume og sagens baggrund**

Administrationen fremlægger til udvalgets orientering status
på byggesager 2017, for henholdsvis nationale og lokale servicemål. Teknik- og
Miljøudvalget blev orienteret om status på byggesager for første halvår 2017 på
møde den 10. august 2017.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

*Nationale servicemål*

De første sagsbehandlingstider efter de nationale servicemål
er offentliggjort på KL's hjemmeside for perioden 1. juli 2016 til 30. juni
2017. Opgørelsen viser, at Kalundborg Kommune overholder de nationale
servicemål på alle kategorier, se bilag 1. KL gør opmærksom på, at
systematikken omkring registreringerne ikke kan antages at være fuldt
implementeret i hele perioden, hvorfor målingerne kan indeholde en vis usikkerhed.
Der er ikke offentliggjort nye opgørelser efterfølgende.

Opfyldelsen af de nationale servicemål vurderes i forhold
til de gennemsnitlige tider indenfor de forskellige kategorier. Ikke alle
enkeltsager ligger indenfor disse tidsrammer, hvilket typisk kan skyldes
tilladelser i henhold til anden lovgivning, f.eks. landzonetilladelse og
forskellige dispensationer fra lokalplaner, naturbeskyttelseslov m.m.

*Lokale servicemål*

De lokale servicemål har været overholdt gennem hele 2017,
med en undtagelse for erhvervssager i første halvdel af året, hvor der var et
større pres på sagsområdet. Det skal bemærkes, at de lokale servicemål er
væsentligt kortere end de nationale mål. Administrationen har fortsat fokus på
at kunne reducere sagsbehandlingstiderne yderligere ved at arbejde med arbejdsgange
mv.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Status på byggesager 2017 | 326-2018-23469 |